z 27. marca 2019,

**ktorým sa mení a dopĺňa zákon Národnej rady Slovenskej republiky č. 63/1993 Z. z.**

**o štátnych symboloch Slovenskej republiky a ich používaní v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení zákona Národnej rady Slovenskej republiky č. 240/1994 Z. z., zákona Národnej rady Slovenskej republiky č. 273/1996 Z. z., zákona č. 515/2003 Z. z., zákona č. 277/2006 Z. z., zákona č. 335/2007 Z. z., zákona č. 659/2007 Z. z., zákona č. 445/2008 Z. z., zákona č. 200/2010 Z. z. a zákona č. 400/2015 Z. z. sa mení a dopĺňa takto:

1. § 1 sa dopĺňa odsekom 3, ktorý znie:

„(3) Tento zákon sa vzťahuje aj na používanie štátnych symbolov v elektronickej komunikácii a na ich vyobrazovanie v digitálnej podobe.“.

1. V § 3 ods. 3 sa na konci pripájajú tieto vety:

„Športová reprezentácia Slovenskej republiky používa štátny znak na významnej súťaži, vrátane prípravy na túto súťaž, najmä jeho vyobrazením spôsobom ustanoveným týmto zákonom na športovom odeve. Iné grafické prvky športového odevu s výnimkou štartovného čísla nesmú byť nadradené vyobrazeniu štátneho znaku.“.

1. V § 3 ods. 4 prvej vete sa slovo „listín“ nahrádza slovom „písomností“.
2. Za § 6 sa vkladá § 6a, ktorý vrátane nadpisu znie:

„§ 6a

Znamenie štátneho znaku

(1) Znamenie štátneho znaku tvorí dvojitý kríž, vztýčený na strednom vyvýšenom vŕšku trojvršia. Driek a ramená kríža sú na koncoch rozšírené a vhĺbené, vrchy sú oblé.

(2) Na používanie znamenia štátneho znaku sa vzťahuje § 3 ods. 4.“.

1. V § 13 ods. 2 v časti vety za bodkočiarkou sa za slovom „hrá“ vypúšťa čiarka a vkladajú sa slová „alebo spieva, iba“.
2. V § 13 ods. 3 písmeno f) znie:

„f) pri významnom športovom podujatí a významnom kultúrnom podujatí.“.

Poznámka pod čiarou k odkazu 7c sa vypúšťa.

1. Za § 13a sa vkladá § 13b, ktorý vrátane nadpisu znie:

„§ 13b

Národný symbol

(1) Národný symbol tvorí dvojitý kríž vztýčený na strednom vŕšku trojvršia.

(2) Fyzické osoby i právnické osoby môžu používať národný symbol; jeho použitie však musí byť dôstojné.“.

1. V § 14 odsek 1 znie:

„(1) Za porušenie ustanovenia [§ 3 ods. 3 až 6](aspi://module='ASPI'&link='63/1993%20Z.z.%25233'&ucin-k-dni='30.12.9999'), [§ 5 ods. 3](aspi://module='ASPI'&link='63/1993%20Z.z.%25235'&ucin-k-dni='30.12.9999'), [§ 6](aspi://module='ASPI'&link='63/1993%20Z.z.%25236'&ucin-k-dni='30.12.9999'), [§ 11 ods. 2](aspi://module='ASPI'&link='63/1993%20Z.z.%252311'&ucin-k-dni='30.12.9999'), § 13 ods. 2, a §13b ods. 2 okresný úrad môže uložiť pokutu právnickej osobe do 7 000 eur.“.

1. V § 14 ods. 3 sa slovo „obvodný“ nahrádza slovom „okresný“.
2. V § 14a sa slovo „obvodné“ nahrádza slovom „okresné“.
3. Doterajší text § 14a sa označuje ako odsek 1 a dopĺňa sa odsekom 2, ktorý znie:

„(2) Ministerstvo vnútra Slovenskej republiky udeľuje fyzickým osobám a právnickým osobám súhlas s používaním štátnych symbolov, znamenia štátneho znaku a národného symbolu, ak sa takýto súhlas vyžaduje podľa osobitného predpisu.9)“.

Poznámka pod čiarou k odkazu 9 znie:

„9)Napríklad čl. 6ter ods. 1 písm. a) Parížskeho dohovoru na ochranu priemyslového vlastníctva (vyhláška ministra zahraničných vecí č. 90/1962 Zb. v znení vyhlášky č. 64/1975 Zb.), § 5 ods. 1 písm. h) zákona č. 506/2009 Z. z. o ochranných známkach.“.

1. Za § 14a sa vkladá § 14b, ktorý vrátane nadpisu znie:


„§ 14b

Prechodné ustanovenie k úpravám účinným od 15. mája 2019


Konania o uložení pokuty začaté a právoplatne neskončené pred 15. májom 2019 sa dokončia podľa tohto zákona v znení účinnom do 14. mája 2019.“.

1. Prílohy č. 1 až 5 vrátane nadpisov znejú:

„Príloha č. 1




Štátny znak Slovenskej republiky bez linky Štátny znak Slovenskej republiky s linkou




Štátny znak Slovenskej republiky v linke Štátny znak Slovenskej republiky v heraldickej šrafúre

Príloha č. 2




Štátna vlajka Slovenskej republiky




Štátna vlajka Slovenskej republiky – zostavovací nákres

Príloha č. 3

Štátna zástava Slovenskej republiky




Štátna koruhva Slovenskej republiky




Stolová koruhva Slovenskej republiky

Príloha č. 4



Štátna pečať Slovenskej republiky

Príloha č. 5

Štátna hymna Slovenskej republiky“.

**Čl. II**

Tento zákon nadobúda účinnosť 15. mája 2019.

prezident Slovenskej republiky

predseda Národnej rady Slovenskej republiky

predseda vlády Slovenskej republiky